<classify> Para, brazil VURUGU kati ya magenge mawili ya gerezani, yamesababisha vifo vya watu57 ambapo kati yao 16 walikatwa vichwa. Hayo ni kwa mujibu wa maofisa katika Jimbo la Para, ikiwa nimakabiliano mabaya kabisa ya karibuni wakati Serikali ikipambana kuyadhibitimagereza yaliyojaa kupindukia. Vurugu zilianza katika gereza moja la mji wa kaskazini mwa Altamira, zikiyahusisha magenge hasimu. Wafungwa kutoka genge moja waliwasha moto chumba cha gerezakilichokuwa na wafungwa wa genge jingine. Taarifa ya Jimbo la Para imesema wengi wa waliuawa katika moto huohuku walinzi wawili wakichukuliwa mateka, lakini wakaachiwa baadaye. Ghasia za magerezani zimekuwa changamoto kubwa ya usalama Brazil. Mei mwaka huu, wafungwa 55 waliuawa kwenye mashambulizi gerezanikatika jimbo la kaskazini la Amazonas.  <topic>: KIMATAIFA 